Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Kevadel Eesti E-spordi ajalugu teinud Robin "ropz" Kool ja tema tiim Faze Clan langesid Brasiilias Rio de Janeiros peetaval CS:GO Majoril konkurentsist.
Tiitlikaitsja ja maailma edetabeli esinumber Faze alustas talvist Majorit teisest ringist, kus nad kaotasid esimese matši napilt 14:16 Cloud9-le ja seejärel 6:16 Vitalityle. Väljalangemismängus pidi Faze vaatamata eestlase suurepärasele esitusele tunnistama Kosovo meeskonna Bad News Eaglesi 2:1 (19:16, 8:16, 22:20) paremust. Kool oli 1.27 reitinguga oma meeskonna parim.

"Mul pole sõnu. Esimene tõeline madalpunkt meie meeskonna jaoks, meilt oodati palju enamat. Nägime palju vaeva, et mitte pettumust valmistada. Vabandame kohutava esituse pärast, aga me tuleme tagasi," kirjutas Kool ühismeedias.

Out of words… First real low point for the team, as much more was expected. We worked hard for the last 2 weeks to make sure we wouldn't let you down. Sorry for the terrible performance, we'll bounce back ❤️ #fazeup

— ropz (@ropz) November 6, 2022

Suurtes raskustes on ka kevadel Majori finaalis Fazeile alla jäänud Natus Vincere. Ukraina-Venemaa segatiim läheb esmaspäeval väljalangemismängus vastamisi Bad News Eaglesiga.

Enne hooaja lõppu mängivad Kool ja Faze detsembris Abu Dhabis toimuval miljoni dollari suuruse auhinnafondiga Blasti aastalõputurniiril.
## Pealkiri:

user
Robin Koolil jääb Majori tiitel kaitsmata
assistant